Hierdie kort en kragtige spreuke neem die tema van die verskil tussen die regverdige en die goddelose verder en spel dit uit in ‘n hele paar konkrete lewensituasies. Die regverdiges word veral gekenmerk in hulle respek vir ander wat ten diepste met hulle respek en ontsag vir God te make het. Die goddeloses word deur hulle gebrek aan respek vir ander en vir God geteken.
Wanneer jy self nie respek het vir die waarheid nie, het jy naderhand net leuenaars in diens – 29:12.
Dissipline is ‘n opvoeding in wysheid – 29:15. Ons kan verskil oor die metodieke, maar die beginsel bly dieselfde. Sorg vir dissipline en jy word nie maklik in die skande gesteek nie.